*Πόσες ώρες πρέπει να μελετώ το μάθημα των οικονομικών ανά εβδομάδα*

Τους πρώτους μήνες ένας μαθητής της γ΄ λυκείου θα πρέπει να μελετά κατά μέσο όρο 3 – 5 ώρες την εβδομάδα. Μετά τον Ιανουάριου όπου ξεκινάνε σταδιακά και οι επαναλήψεις οι ώρες αυτές θα πρέπει να αυξηθούν κατά 2 ώρες τουλάχιστον εβδομαδιαίως και λίγο παραπάνω προχωρώντας προς τις εξετάσεις.

*Το σχολικό βιβλίο με καλύπτει για τις πανελλήνιες?*

Το σχολικό βιβλίο της Γ λυκείου δεν έχει ανανεωθεί τα τελευταία 20 χρόνια τουλάχιστον! Καλό θα είναι να θυμόμαστε ότι μιλάμε για μια επιστήμη η οποία επηρεάζεται συνεχώς από τις διεθνείς οικονομικές εξελίξεις όπως για παράδειγμα η παγκόσμια οικονομική κρίση που μελετάγαμε από το 2007 έχει δώσει την θέση της στην παγκόσμια υγειονομική κρίση λόγω του νέου κορωνοιού. Άρα το σχολικό βιβλίο δεν καλύπτει τα οικονομικά γεγονότα της τελευταίας 20ετίας.

Τέλος, είναι ανεπαρκές όσον αφορά σε μεθοδολογία και ασκήσεις που θα συναντήσει ο μαθητής στις πανελλήνιες. Αυτός είναι και ο βασικός λόγος για τον οποίο ο υποψήφιος – μαθητής θα πρέπει να μελετά και εξωσχολικά βοηθήματα που στηρίζονται στο σύστημα των πανελλαδικών εξετάσεων(ΕΔΩ ΑΝ ΓΙΝΕΤΑΙ ΝΑ ΜΠΕΙ ΕΝΑΣ ΣΥΝΔΕΣΜΟΣ ΠΟΥ ΝΑ ΟΔΗΓΕΙ ΣΤΗΝ ΣΕΛΙΔΑ ΠΟΥ ΦΑΙΝΟΝΤΑΙ ΤΑ ΒΙΒΛΙΑ ΜΟΥ)

*Μπορώ να διατυπώνω με δικά μου λόγια την θεωρία?*

Αρχικός στόχος ενός μαθητή πρέπει να είναι να προσπαθήσει να διατυπώσει ολόκληρο το απόσπασμα θεωρίας, χωρίς να ξεχάσει κάτι. Σε δεύτερη φάση να προσπαθήσει να διατυπώσει το απόσπασμα όσο το δυνατόν πιο πιστά με βάση το σχολικό βιβλίο, αν περιγράψει κάτι με δικά του λόγια κινδυνεύει να διατυπώσει λάθος το νόημα, πράγμα που είναι ακόμα πιο επίφοβο όταν μιλάμε για Νόμους και ορισμούς (π. χ: Νόμος Ζήτησης, Νόμος Φθίνουσας απόδοσης, κλπ.). Οπότε προσπαθούμε να μένουμε πιστοί στο σχολικό βιβλίο, κάτι το οποίο επιτυγχάνεται με επιμονή και με συχνές επαναλήψεις!!

*Πως να οργανώσω το διάβασμά μου και πόσο συχνές επαναλήψεις πρέπει να κάνω*

Ο μαθητής θα πρέπει να διαβάζει συστηματικά, δηλαδή: ξεκινά και μελετά την θεωρία και την μεθοδολογία της συγκεκριμένης ενότητας που έχει διδαχθεί, έπειτα ξαναλύνει τις ήδη λυμένες ασκήσεις και έπειτα ξεκινάει τις άλυτες.

Πρέπει να φροντίζει να διαβάζει σε εβδομαδιαία βάση ώστε να μην μένουν κενά.

Ο μαθητής ύστερα από καθοδήγηση του καθηγητή του θα πρέπει να εξεταστεί τουλάχιστον σε 4 – 5 επαναληπτικά διαγωνίσματα προσομοίωσης πανελληνίων και με αφορμή αυτά θα κάνει και τις επαναλήψεις του.

Εκτός όμως από αυτό ο μαθητής θα πρέπει να αφιερώνει μια ημέρα κάθε σαββατοκύριακο ώστε να κάνει επανάληψη την ύλη που κάλυψε την εβδομάδα που πέρασε, με αυτό τον τρόπο δεν θα έχει ποτέ κενά.

Δεν είναι υπερβολή να πούμε ότι το κλειδί της επιτυχίας είναι η επανάληψη!

*Πως να πετύχω το στόχο μου στις πανελλήνιες*

Η επιτυχία στις πανελλήνιες είναι συνάρτηση πολλών παραγόντων!

Σίγουρα το μεθοδικό διάβασμα του μαθητή παίζει πολύ σημαντικό ρόλο αλλά δεν αρκεί μόνο αυτό*.*

Η ψυχραιμία και η αντιμετώπιση του άγχους είναι επίσης πάρα πολύ σημαντικά. Αν ο μαθητής την ώρα της εξέτασης δεν είναι ψύχραιμος δεν θα μπορεί να ανακτήσει στην μνήμη του όσα ξέρει ούτε να αξιοποιήσει σωστά τα δεδομένα των εκφωνήσεων.

Ο καθηγητής παίζει επίσης σημαντικό πολύ σημαντικό ρόλο στην επίτευξη του στόχου. Θα πρέπει να καθοδηγεί σωστά τον υποψήφιο, να καλύψει όλη την ύλη και να έχει εμπειρία στην προετοιμασία για τις πανελλαδικές εξετάσεις(σωστό χρονοδιάγραμμα, αρκετός χρόνος για επαναλήψεις, κτλ.). Ο καθηγητής θα πρέπει να συμβουλεύει και να βοηθά τον μαθητή του να διαχειρίζεται σωστά το χρόνο του!

Τέλος τις μέρες των εξετάσεων ο μαθητής θα πρέπει να είναι ήρεμος, να έχει κοιμηθεί καλά, να έχει φάει ένα καλό πρωινό που θα του δώσει ενέργεια και να είναι ψύχραιμος ώστε να μπορέσει να διαχειριστεί τα θέματα όσο πιο αποτελεσματικά μπορεί.